Alicia Keys

Alicia Augello-Cook Dean (* 25. január 1981, Manhattan, New York, USA), známa pod umeleckým menom Alicia Keys, je americká speváčka, skladateľka, hudobná producentka a herečka. Svoj debutový album, Songs in A Minor vydala prostredníctvom J Records a dosiahol komerčný úspech. Predalo sa celosvetovo cez 12 miliónov kópií čím sa stala najpredávanejšou novou R&B umelkyňou roku 2001. V roku 2002 jej album vyniesol 5 cien Grammy, vrátane ceny pre Najlepšieho nováčika a Pieseň roka za „Fallin“. Stala sa tak druhou Američankou, ktorá vyhrala 5 cien Grammy počas jedného večera. Jej druhý štúdiový album s názvom The Diary of Alicia Keys, bol vydaný v roku 2003 a tiež bol veľmi úspešný s predajom 8 miliónov kópií. Za album získala ďalšie 4 ceny Grammy. V roku 2005 vydala svoj prvý koncertný album, Unplugged, ktorý debutoval na prvej priečke v Spojených štátoch. Po Nirvane v roku 1994 sa stala prvou umelkyňou, ktorá mala MTV Unplugged album na prvej priečke.

Alicia sa objavila v niekoľkých televíznych seriáloch, vrátane Show Billa Cosbyho (The Cosby Show). Svoj filmový debut mala vo filme Zabiť eso (Smokin' Aces) a tiež sa v roku 2007 objavila vo filme Dievča na stráženie (The Nanny Diaries). Jej tretí štúdiový album, As I Am, bol vydaný v tom istom roku a predalo sa 5 miliónov kópií, za ktorý Alicia obdržala 3 ceny Grammy. Nasledujúci rok sa objavila vo filme Múr nárekov (The Secret Life of Bees), za ktorý získala nomináciu NAACP Image Award. V decembri 2009 vydala svoj štvrtý album s názvom The Element of Freedom, ktorý sa stal jej prvým albumom na vrchole rebríčka v Spojenom kráľovstve. V novembri 2012 vyšiel jej piaty album, Girl on Fire, ktorý sa znovu umiestnil na prvej priečke v USA. V júni 2013 vydala svoj druhý koncertný album, VH1 Storytellers.

Alicia počas svojej kariéry obdržala mnoho ocenení a predala vyše 55 miliónov albumov a 90 miliónov singlov. Tým sa stala jedným z najpredávanejších umelcov všetkých čias. Magazín Billboard ju menoval najlepšou R&B skladateľkou dekády 2000. V roku 2010 VH1 zahrnul Aliciu do zoznamu 100 najlepších umelcov všetkých čias. Magazín Billboard ju zaradil do prvej desiatky zoznamu Top 50 R&B/Hip-Hop umelcov za posledných 25 rokov. Vo februári 2012 sa dostala na 14. miesto v zozname VH1's 100 Greatest Women in Music a v roku 2015 na 33. miesto v zozname VH1 „50 Greatest Women of the Video Era“.

13. októbra 2008 koncertovala v Bratislave v Expo Aréne.

Diskografia 
 Songs in A Minor (2001)
 The Diary of Alicia Keys (2003)
 As I Am (2007)
 The Element of Freedom (2009)
 Girl on Fire (2012)
 Here (2016)
Alicia (2020)

Koncertné turné 
 Songs in A Minor Tour (2001 – 2002)
 The Verizon Ladies First Tour (2004)
 Diary Tour (2005)
 As I Am Tour (2008)
 Freedom Tour (2010)
 Piano & I: An Intimate Evening with Alicia Keys and Her Piano (2011)
 Set the World on Fire Tour (2013)
Alicia: The World Tour (2022)

Iné projekty

Externé odkazy 
 oficiálna stránka
 Fotografie z jej koncertu v Bratislave 13.10.2008

Referencie

Zdroj 

Džezové speváčky USA
Hiphopové speváčky USA
R&B speváčky USA
Soulové speváčky USA
Klaviristky USA
Džezoví klaviristi USA
Souloví klaviristi USA
Džezoví basgitaristi USA
Souloví basgitaristi USA
Džezoví bubeníci USA
Souloví bubeníci USA
Violončelisti USA
Multiinštrumentalisti USA
Hudobní producenti USA
Skladatelia modernej hudby USA
Speváci-skladatelia USA
Filmové herečky USA
Televízne herečky USA
Držitelia ceny Grammy
Filantropi
Speváčky afroamerického pôvodu
Džezoví hudobníci afroamerického pôvodu
Filmové herečky afroamerického pôvodu
Televízne herečky afroamerického pôvodu
Osobnosti USA afroamerického pôvodu
Osobnosti USA írskeho pôvodu
Osobnosti USA škótskeho pôvodu
Osobnosti USA talianskeho pôvodu
Osobnosti z Manhattanu